કુલીન પારેખ (મેરાન્યૂઝ.રાજકોટ): ભાદર નદીમાં પ્રદુષિત તેમજ કેમિકલ યુક્ત પાણી આવતા ધોરાજીના ધારાસભ્યએ લડાઈ લડી જળ સમાધિની જાહેરાત કરી હતી. ત્યારબાદ તંત્ર સફાળું જાગતા પ્રદુષણ બોર્ડ દ્વારા તપાસના આદેશ આપવામાં આવ્યા હતા. આ તપાસ દરમિયાન ભાદર નદીમાં પ્રદુષિત પાણી આવતું હોવાનું સામે આવતા અલગ અલગ 22 મુદાઓને લઇ ગુજરાત પ્રદુષણ બોર્ડ દ્વારા જેતપુર ડાઇંગ એસોસીએશનને નોટિસ પાઠવવામાં આવી હતી. જેમાં GPCB દ્વારા આગામી 14 તારીખ સુધીમાં તમામ ઉદ્યોગોના વીજ જોડાણ રદ કરવા PGVCL ને જાણ કરવામાં આવી છે. અને તમામ ઉદ્યોગોને ક્લોઝર નોટિસ પણ આપવામાં આવી છે.